Национална природо-математическа гимназия

Националната природо-математическа гимназия „Академик Любомир Чакалов“ (съкратено НПМГ) е национална гимназия в София. Носи името на българския математик академик Любомир Чакалов. НПМГ е асоциирано училище към СУ „Св. Климент Охридски“. В училището учат около 1300 ученици, които са разделени в специалностите(средно образование): Математика и информатика (52 ученици, 2 паралелки с английски/немски език) Физика (26 ученици, 1 паралелка с английски език) Химия (26 ученици, 1 паралелка с английски език) Биология (26 ученици, 1 паралелка с английски език) Биология и химия (26 ученици, 1 паралелка с немски език) География и икономика (26 ученици, 1 паралелка с английски език) През учебната 2021/2022 в НПМГ са въведени и 2 математически паралелки за ученици от 5 до 7 клас(52 ученици, 2 паралелки). Директор на гимназията е Ивайло Ушагелов. В гимназията преподават над 70 учители, като част от тях са университетски преподаватели. В емблемата на училището е изобразен метод за доказване на Питагоровата теорема, описан в китайския сборник „Джоу Би Суан Дзин“. История Развитието на гимназията може да бъде представено с по-важните събития и години в историята ѝ: Септември 1964 г. – по инициатива на Математическия факултет на Софийския университет към Осмо средно политехническо училище в София се открива първата математическа паралелка в страната. Подготовката на учебните планове и обучението по математика се възлага на преподавателите от Математическия факултет. 1966 г. – за първи път е утвърден статут на математическите паралелки, според който учениците с оценка над 5,00 се приемат в Математическия факултет на СУ без изпит. Септември 1968 г. – математическите паралелки се обособяват в самостоятелна гимназия със засилено изучаване на математика. 1974 г. – открива се паралелка със засилено изучаване на физика към Физическия факултет на СУ. 1976 г. – открива се паралелка със засилено изучаване на химия към Химическия факултет. 1977 г. – открива се паралелка със засилено изучаване на биология към Биологическия факултет. 1983 г. – започва преустройство на образователната система в България. Следващата година се откриват 2 нови паралелки – профили „Биотехнологии“ и „Науки за земята“. 1992 г. – с учебните планове на базата на съществуващите вече паралелки се оформят сегашните профили „Математика и информатика“ (2 паралелки), „Физика“ (1 паралелка), „Химия“ (1 паралелка), „Биология и биотехнологии“ (2 паралелки) и „Науки за земята“ (1 паралелка). 1993 г. – за пръв път по инициатива на ректора на Софийския университет се изготвят Основни положения за съвместната работа на Софийския университет и Националната природо-математическа гимназия като асоциирано методическо звено. 1994 г. – с решение на Академичния съвет на СУ НПМГ е призната за природо-математически лицей на Софийския университет. Завършили НПМГ Забележителни възпитаници Васил Божков Татяна Дончева Стати Статев Димитър Екимов Стилиян Иванов Александър Пешев Димитър Ганчев Радослав Гиздавски Таня Андреева Бойко Златев Светослав Митев Николай Денков НПМГ Alumni Club Клубът на възпитаниците на НПМГ, НПМГ Alumni Club, е основан през март 2017. Сдружението цели да създаде дълготрайни и активни контакти между завършилите гимназията, да се интегрира в учебния процес на НПМГ чрез научни и социални събития, както и да насърчи интереса към природните науки математиката у младите ученици. Бележки Вижте също Петър Недевски – почетен директор на НПМГ за вечни времена Външни препратки Официален сайт на НПМГ Официална страница на НПМГ във фейсбук Официална страница на НПМГ Alumni Club във фейсбук